સાબરકાંઠા બેંકમાં બાયડ વિભાગ માટે ૦૨ ઉમેદવાર, ઇડર વિભાગ માટે ૦૩ ઉમેદવાર, વિજયનગર વિભાગ માટે ૦૨ ઉમેદવાર, જયારે ઉત્તર વિભાગ દૂધ મંડળીઓ માટે ૦૩ ઉમેદવાર, દક્ષિણ વિભાગ દૂધ મંડળીઓ માટે ૦૪ ઉમેદવારો વચ્ચે ચૂંટણી જંગ જામશે. સાબરકાંઠા બેંકના ૨૩૬૫ સભાસદો અને ૧૮૮૬ મતદારો નોંધાયા છે ત્યારે તા.૧૩ જુલાઇએ યોજાનારી ચૂંટણીઓના પરિણામ બાદ સમગ્ર ચૂંટણી ચિત્ર સ્પષ્ટ થશે. ઉલ્લેખનીય છે કે ઉત્તર વિભાગ દૂધ મંડળીમાંથી સાબરકાંઠાના સહકારી અગ્રણી અને સાબરડેરીની વર્તમાન કસ્ટોડિયન સમિતિના ચેરમેન પટેલ જેઠાભાઇ પ્રભુદાસભાઇ સામે પટેલ જયંતિભાઇ જીવાભાઇ અને પટેલ અતુલકુમાર જોઇતાભાઇએ ઉમેદવારી ફોર્મ ભર્યા હતા.